– За дзесяць гадоў існавання гэты конкурс даказаў сваю запатрабаванасць, дазволіў адкрыць мноства новых таленавітых імёнаў. Сімвалічна, што ў юбілейны год нараджэння Уладзіміра Калесніка мы праводзім цырымонію ўзнагароджвання лаўрэатаў прэміі ў сценах гэтага ўніверсітэта. Менавіта з ім звязана большая частка працоўнага жыцця Уладзіміра Андрэевіча. Таксама цудоўна, што непасрэднымі ўдзельнікамі сённяшняй сустрэчы з’яўляюцца студэнты, а сярод лаўрэатаў прэміі ёсць прадстаўнікі моладзі. Гэта значыць, што мы ўвачавідкі можам пераканацца ў пераемнасці пакаленняў, – адзначыў Алег Іванавіч падчас мерапрыемства.